**Zápisnica zo zasadnutia komisie ochrany ŽP pri MsZ v Šamoríne**

 **zo dňa 14.09.2022**

 **Prítomní:** Mgr. Domsitz Márton, Czafik Ladislav, Ing. Élesztős Pavel PhD., Ing. Pörsök Mária, Mezzey László**, Kocsis Arnold, Veres Gábor.**

 Zasadnutie otvoril predseda komisie p. Mgr. Domsitz. Nakoľko “Návrh VZN č. 11/2022 o ochrane mestského parku Pomlé” bol pripomienkovaný, predseda komisie navrhol program zmeniť a do bodu č. 2 zaradiť prerokovanie resp. vyhodnotenie pripomienok, ktoré boli predložené OZ Moderný Šamorín pre všetkých v zastúpení JUDr. Mgr. Ondreja Chrena. .

1. Návrh VZN č. 11/2022 o ochrane mestského parku Pomlé.
2. Vyhodnotenie pripomienok k návrhu VZN č. 11/2022 o ochrane mestského parku Pomlé.
3. Plán pre hospodárenie so zrážkovou vodou na území mesta.
4. Žiadosť obyvateľov bytového domu Dunajská 12-14-16-18 o finančnú dotáciu na rok 2023.
5. Rôzne

 **Bod č. 1. – Návrh VZN č. 11/2022 o ochrane mestského parku Pomlé**

 Mesto v zmysle zákona SRN č. 369/1990 Zb. o obecnom zriadení v znení neskorších predpisov zodpovedá za správu a údržbu verejných priestranstiev a verejnej zelene a zabezpečuje verejnoprospešné služby, udržiavanie čistoty a verejný poriadok na svojom území. Keďže v súčasnosti platná úprava VZN o ochrane mestského parku pochádzalo z roku 2002, bolo ho načase aktualizovať. Súčasná zmena sa týka hlavne potreby zvýšenia ochrany mestského parku Pomlé. Boli upravené povinnosti návštevníkov parku ako aj povinnosti prevádzkovateľa a správcu parku.

 **Bod č. 2. – Vyhodnotenie pripomienok k návrhu VZN č. 11/2022 o ochrane mestského parku Pomlé**

 Návrh VZN č. 11/2022 bol vyvesený na úradnej tabuli mesta resp. bol zverejnený na internetovej adrese mesta dňa 06.09.2022. Pripomienky k návrhu VZN boli predložené v stanovenej lehote do 16.09.2022. Na základe zverejnenej informácie na webovej stránke mesta k predmetnému návrhu VZN predložil svoje pripomienky OZ Moderný Šamorín pre všetkých v zastúpení JUDr. Mgr. Ondreja Chrena.

 Pripomienky predkladané OZ Moderný Šamorín pre všetkých v zastúpení JUDr. Mgr. Ondrejom Chrenom boli vyhodnotené komisiou nasledovne:

1. *Prepracovanie návrhu VZN aby vyhovoval súčasným štandardom ochrany životného prostredia*

Pripomienka nebola akceptovaná z dôvodu, že predmetné VZN upravuje podmienky užívania parku a nezaoberá sa priamo so samotnou ochranou prírody. Ochrana životného prostredia v parku je zabezpečená v zmysle zákona č. 543/2002 o ochrane príroda a krajiny resp. podľa VZN o tvorbe, údržbe a ochrane zelene.

1. *Oprava vymedzenia lesoparku Pomlé podľa katastrálnej mapy*

Pripomienka bola akceptovaná nakoľko medzičasom pôvodné pozemkoknižné parcely registra „E“ boli zmenené na pozemky registra „C“. Parcelné čísla vymedzujúce hranice lesoparku Pomlé boli opravené podľa aktuálnych údajov katastra nehnuteľností a predmetný odsek bol doplnený s nasledujúcimi parcelnými číslam: KN-E č. 844 a 846/2, KN-C č. 926/3, 926/4, 926/5, 928, 929, a 930.

1. *Rozšírenie ochrany lesoparku o priľahlé vetrolamy*

Pripomienka nebola akceptovaná nakoľko okolité vetrolamy sú evidované ako lesné pozemky a patria pod pôsobnosťou orgánov štátnej správy lesného hospodárstva.

1. *Doplnenie mapy územia, ktoré je predmetom ochrany]*

Návrh bol akceptovaný. Grafické znázornenie mestského parku Pomlé bude vyznačené v situačnom pláne, ktorý bude súčasťou predmetného VZN ako príloha.

1. *Rozšírenie osobnej pôsobnosti (§ 1 ods. 1)*

Pripomienka bola čiastočne akceptovaná a predmetný odsek bol upravený nasledovne: „Toto nariadenie je záväzné pre návštevníkov - všetky fyzické osoby a právnické osoby, úrady a ostatné inštitúcie - na území mestského parku Pomlé.“

1. *Aktualizácia parcelných čísiel lesoparku Pomlé (§ 1 ods. 2)*

Pripomienka bola akceptovaná a parcelné čísla boli opravené podľa aktuálnych údajov katastra nehnuteľností: viď. bod č. 1.

1. *Pojem „občan nahradiť pojmom „fyzická osoba“ (nadpis § 2)*

Pripomienka bola akceptovaná a nadpis zmenený nasledovne: „Povinnosti návštevníkov parku Pomlé“.

1. *Rozšírenie mimoriadneho užívania parku aj na iné priestory ako amfiteáter (§ 2 ods. 6)*

Návrh nie je opodstatnený, nakoľko v predmetnom odseku je jasne uvedený, že obmedzenia pre usporiadateľov kultúrnych, športových a spoločenských akcií platia pre celé územia parku. Návrh nebol akceptovaný.

1. *Doplnenie výsadby nových drevín medzi povinnosti správcu (§ 3 ods. 3)*

Pripomienka nebola akceptovaná, nakoľko ak dôjde k výrubu drevín v areály parku, v zmysle zákona č. 543/2002 o ochrane prírody a krajiny je ten kto drevinu vyrúbal povinný zabezpečiť primeranú náhradnú výsadbu.

1. *Definovanie pojmov: „súhlas“ (§ 2 ods. 6), „povolenie“ (§ 5 ods. 3 písm. f ), „RŽP“ (§ 4 písm. q, § 5 ods. 2, § 6 ods. 1 a 2, „výnimky z ochranných podmienok Pomlé“ (§ 5)*

Pripomienka bola čiastočne akceptovaná, boli zjednotené použité pojmy „súhlas“ a „povolenie“. V texte VZN sa používa slovo „povolenie“. Čo sa týka „výnimky z ochranných podmienok parku Pomlé“ je popísané, resp. „definované“ v § 5, ako aj podmienky za ktoré je možné udeliť túto výnimku.

1. *Legislatívno technické úpravy: úvod, nadpis § 2, výmena poradia § 2 a 3, § 2 ods. 5, výkričník v § 6 ods. 3)*

Pripomienka sa čiastočne akceptuje, znenie upravené.

1. *Gramatické chyby: § 2 ods. 1, 4, 5 a 6, § 4 písm. b), § 5 ods. 1 a 3, § 6 ods. 3*

Pripomienka bola akceptovaná a text bol opravený.

**Doporučenie č. 3/2022 –** KOŽP na svojom zasadnutí prerokovala návrh VZN, vyhodnotila predložené pripomienky a odporúča schváliť predmetné VZN v predloženom znení.

 **Bod č. 3. – Plán pre hospodárenie so zrážkovou vodou na území mesta**

 V poslednom období sme svedkami zmeny klímy, ktoré sa už neprejavia iba v topení ladovcov okolo severneho a južného póla, ale viditeľne dosiahli aj naše zemepisné šírky. Počasie nás prekvapí s extrémnymi výkivmi resp. zmenamy: vytrácajú sa ročné obdobia, dlhotrvajúce suché obdobia častokrát sú sprevádzané extrémne vysokými teplotami, alebo naopak prívaľové dažde sprevádzané búrkami veľkej intenzity atď. V minulosti boli zimné mesiace (december – február) mesiacmi, v ktorých sa vytvárali zásoby vody hlavne vo forme snehovej pokrývky, ktoré boli potom hlavným zdrojom  zásobovania podzemnej vody v jarných mesiacoch pri topení snehu. Tieto zásoby vody sa už niekoľko rokov nevytvárajú v dostatočnom množstve ako je tomu aj teraz. Teplé až veľmi teplé zimné mesiace bez snehovej pokrývky, mimoriadne vysoké teploty v lete s nedostatkom zrážok negatívne ovplyvnili stav podzemnej vody, hladiny vodých tokov, jazier. Preto zadržiavanie vody v krajine a udržiavanie pôdnej vlhkosti sa stalo dôležitou úlohou aj v mestských podmienkach.

Mesto v budúcnosti plánuje obnovu jarkov pri cestách, resp. vytvorenie plôch na odvádzanie zrážkovej vody do podzemia. Pri vysádzaní kvetín budú vytvorené záhony, ktroré sú nižšie položené ako okolitý terén. Pôda je najlepšie prostredie na zadržanie vody, preto je potrebné správne hospodárenie s pôdou. Pre zachovanie vlahy môžeme veľa urobiť napr. mulčovaním, kyprením a inými agrotechnickými riešeniami.

Ďalšou možnosťou je zachytenie zrážkovej vody so striech. V prvom kroku by boli verejné budovy -školy, škôlky vybavené nádržami napojené na odkvapové žľaby z ktorých by bolo možné polievanie kvetinových záhonov, stromov a kríkov v okolí týchto budov. Propagovať resp. oboznámiť s týmto zámerom aj vlastníkov bytov v obytných domoch ako aj majiteľov rodinných domov.

KOŽP podporuje tento zámer.

**Bod č. 4. – Žiadosť obyvateľov bytového domu Dunajská č. 12-14-16-18 o finančnú dotáciu na rok 2023**

Materiál predložili vlastníci bytov predmetného bytového domu. Finančný príspevok by využívali na údržbu okolia a na nákup sadovníckeho materiálu a náradia.

KOŽP prerokovala predmetnú žiadosť a odporúča vyhovieť žiadateľom do výšky 100€/vchod.

**Doporučenie č. 4/2022 –** KOZPna svojom zasadnutí prerokovala predmetnú žiadosť a odporúča vyhovieť žiadateľom nasledovne:

**Dunajská č. 12-14-16-18 - 400€**

 **Bod č. 4. – Rôzne**

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Mgr. Márton Domsitz, predseda

Zapísal: Ing. Kocsis